Document ID: /roh_data/filtered/swiss_laws_in_ROHinterleaved.jsonl.gz/15938

This text was translated from DE into Rumantsch Grischun.

Die Revisionsstelle erstattet dem Verwaltungsrat einen umfassenden Bericht mit Feststellungen über die Rechnungslegung, das interne Kontrollsystem sowie die Durchführung und das Ergebnis der Revision. Die Revisionsstelle erstattet der Generalversammlung schriftlich einen zusammenfassenden Bericht über das Ergebnis der Revision. Dieser Bericht enthält:1. eine Stellungnahme zum Ergebnis der Prüfung;2. Angaben zur Unabhängigkeit;3. Angaben zu der Person, welche die Revision geleitet hat, und zu deren fachlicher Befähigung;4. eine Empfehlung, ob die Jahresrechnung und die Konzernrechnung mit oder ohne Einschränkung zu genehmigen oder zurückzuweisen ist. Beide Berichte müssen von der Person unterzeichnet werden, die die Revision geleitet hat.

Il post da revisiun suttametta al cussegl d’administraziun in rapport cumplessiv che cuntegna constataziuns davart il rendaquint, davart il sistem da controlla intern sco er davart l’execuziun e davart il resultat da la revisiun. Il post da revisiun suttametta a la radunanza generala in rapport en scrit che resumescha il resultat da la revisiun. Quest rapport cuntegna:1. ina posiziun davart il resultat da la controlla;2. indicaziuns davart l’independenza;3. indicaziuns davart la persuna che ha manà la revisiun e davart sias qualificaziuns professiunalas;4. ina recumandaziun, sch’il quint annual e sch’il quint dal concern possian vegnir acceptads cun u senza restricziuns ubain sch’els stoppian vegnir refusads. Tuts dus rapports ston vegnir suttascrits da la persuna che ha manà la revisiun.